Tatoeba sentences — language code: ber
Tamɣart tugi-as : Lḥala-s rqiqet, tugad lɛar d ddnub ma yemmut-as deg laẓ segmi ur tli d acu ara as-tefk ad t-yečč.
Tinna tettru-as yal ass, teqqar-as : “ Ṭṭef-it-id kan, ayen-nniḍen d ccɣel-iw.”
Tamɣart tedda deg lebɣi i tnebgit-is.
Tuwi-d ula d nettat aɛejmi, tger-it s addaynin.
Tinebgit-nni yuɣ lḥal ayen i as-yehwan ad tɛezzem fell-as ad d-yers ɣur-s.
Yal tawsit n yimɣan yečča-tt uɛejmi-s.
Yeqqim yettnnerni gar yiḍ d wass.
Zerrin wagguren, tameɣra n ugeldun tettaẓ-d.
Tiqcicin merra n tgelda ttheggint iman-nsent i wass-nni; yal yiwet tesgamay asirem ad tt-yefren mmi-s n ugellid.
Almi mazal kra n wussan, ffɣen yiqeddacen n ugellid ad dlun ɣef yizgaren i ferqen ɣef yixxamen n taddart.
Yal wa amek i t-ufan : wa yekɛec banen-d yiberdiyen-is, wa yelluẓ, wa yerwa irebba tacriḥt…
Fernen yiwen uzger yeččuren tiṭ ad t-zlun.
Yiwen uqeddac yemmekta-d win akken i fkan i temɣart-nni tameɣbunt.
Qqimen la ttaḍsan wiyiḍ fell-as.
Wa yeqqar-as ahat yemmurḍes, wa yenna ahat ala acciwen i d-yeggran deg-s.
Xerṣum yal yiwen deg yiqeddacen-nni amek i d-yenṭeq s umeɛlek.
Nnan-as : “ Yak ur yelli i aɣ-iruḥen ma nerza ad d-nwali!”
Kkren ruḥen s axxam n temɣart-nni tigellilt.
A lhejna-k a rruḥ mi kecmen ufan-n azger urğin d-zgint wallen-nsen ɣef lemtel-is; annect ila-t.
Seg wakken yeččur, ur yezmir ara i yibeddi; yeggan kan.
Awal seg yimi s ameẓẓuɣ, taddart akk tenɣel s amkan ad twali leɛğeb-agi i d-trebba temɣart tameḥqurt.
D wa kan i d-iɛeddan deg uqerruy-iw
Uɣal cwiṭ ɣer yizmamen-im mi telliḍ d tanelmadt.
Ur teḥriceḍ ara.
Ahat tura tnedmeḍ.
Anda i tuffeg i tres.
Aql-aɣ nettraju.
Ahat yiwen n wass ad seggment tlufa.
Ur teḥricemt ara.
Ur tezmireḍ ara akk ad taruḍ Kra ?
Terra-k tmara ad teldiḍ amiḍan-nniḍen.
Yura-d adlis ɣef waya.
Nniɣ-am-d ur cfiɣ ara.
Nniɣ-ak-d ur cfiɣ ara.
Tendeh fell-as, tenna-as :” Ay a mmi ay! Kker ay azger n yettu, ma ttuɣ-k Rebbi ad i-yettu .”
Yekker fell-as uzger, uwin-t ɣer uɣrem n ugellid.
Ufan-t d win kan i yessefken ad yemzel i tmeɣra n ugeldun.
Ayen akka akk yeḍran yuweḍ isli d baba-s.
Fkan “arraz n uzger yufraren” i temɣart d yelli-s, yerna necden-tent-id ɣer tmeɣra.
Iḍ n tmeɣra, tcebbeḥ teqcict, tezyen iman-is, tger snat tmellalin n tetbirt deg yiciwi-s, tuwi-tt temɣart ad nezhent urar.
Teqqim almi yeḥma ubendayer, tekker ad tecḍeḥ.
Tezzi abrid neɣ sin deg tqaɛet, tebra i tmellalin-nni ɣer tmurt, rrẓent.
Din din yeffeɣ-d deg-sent yitbir d tetbirt, uffgen, rsen ɣef yiwen ṣṣur, qqimen din.
Urar yeḥbes, allen merra zzint ɣur-sen.
Wehmen argaz tameṭṭut.
Cwiṭ kan slan i yiwen deg yigḍaḍ-nni (d titbirt) yeqqar i wayeḍ s taɣect tareqqaqt tɣeṭṭel-d targagayt : “ Tecfiḍ ay itbir tecfiḍ! Ayen akk i ak-xedmeɣ d lxir tettuḍ-t!“
Isli-nni yessuter deg medden tasusmi, yeqqim yesmuzgut i tetbirt-nni yezzin ɣer umdakel-is.
Teqqar-as : Tecfiḍ ay itbir ass-nni i ak-yefka baba agelzim n wuffal akken ad tgeḍ deg udrar abrid yebrez iseggem ?
Ass-nni d nekk i tufiḍ wanag i k-yečča.
Tecfiḍ ay itbir tecfiḍ ass-nni i ak-yenna baba ad terreḍ tiẓgi d lejnan, yerna tameddit n wass ad as-d-tekkseḍ tibexsisin neɣ ad k-yečč ?
Tecfiḍ, ass-nni diɣ d nekk i tufiḍ.